Adolfas Večerskis

**Adolfas Večerskis** (g. 1949 m. rugsėjo 4 d. Kretingoje) – Lietuvos aktorius, teatro direktorius, vadybininkas ir režisierius.

Baigė aktorystės, vadybos studijas. Režisavo trylika spektaklių, suvaidino virš šimto vaidmenų teatre, televizijoje, filmuose. Buvo pirmasis privataus teatro Lietuvoje įkūrėjas, nemažai dirbo teatro ir renginių vadybos srityje. Buvęs LNDT generalinis direktorius.

## Biografija
* Gimė 1949 metais, rugsėjo 4 d. Kretingoje. 1992 metais Adolfas Večerskis įkūrė pirmą privatų teatrą Lietuvoje. Režisavo 13 spektaklių, išvertė 12 pjesių. Vaidino virš 100 pjesių teatre, 37 – televizijos spektakliuose, 21 – kine. Vedęs, turi dvi dukteris. Kalba užsienio kalbomis: anglų, vokiečių, rusų. Vaidino LNK televizijos seriale „Nekviesta meilė“ (2007 m.). Dažnas muzikinių šou „Žvaigždžių duetai“ bei „Triumfo arka“ vertinimo komisijų narys. "Lietuvos Talentai" teisėjas.

### Studijos
* 1973 Lietuvos muzikos akademija (aktoriaus diplomas)
* 1988 Aukštojo profesinio mokymo institutas (teatro vadovo diplomas)
* 1993 Tarptautinis Niujorko meno institutas (meno ekonomika ir vadyba, sertifikatas)
* 1995 Vadybos kursai Amerikos centre (vadybininko sertifikatas)
* 1996 Specialus vadybos kursas Baltijos vadybos fonde (sertifikatas)

### Veikla
* 1973–1991 Lietuvos akademinio dramos teatro aktorius
* 1992 – … Teatro "Vaidilos ainiai" (nuo 1997 metų – "Adolfo Večerskio teatras") meno vadovas ir savininkas
* 1995–2000 Tarptautinio teatro projekto "Teatras be sienų" vadybininkas ir meno vadovas
* 1998 Kretingos festivalio vadybininkas
* 1998–2005 Lietuvos nacionalinio dramos teatro programų vadovas
* 1999 – … Valstybinės teatro asociacijos pirmininkas
* 1999–2001 Baltijos kultūros festivalio Šiaurės šalyse koordinatorius Lietuvai
* 1999 – … Oficialus Lietuvos nacionalinio teatro atstovas Europos teatrų konvencijai

### Svarbesnieji režisūriniai darbai
* 2002 Jean Anouilh. „Bamba“. LNDT
* 2003 Joe Orton. „Grobis“. LNDT
* 2005 Ray Cooney. „Meilė pagal grafiką“. LNDT

### Svarbesnieji vaidmenys teatre
Lietuvos valstybinis akademinis dramos teatras:
* 1970 Algimantas Baltakis. Tiltas. Rež. Henrikas Vancevičius
* 1972 Dulsinėjos garbintojas. Aleksandras Volodinas. Dulsinėja iš Toboso. Rež. Irena Bučienė
* 1973 Don Marcijus. Carlo Goldoni. Kavinė. Rež. Algė Savickaitė
* 1973 Arūno draugas. Mykolas Sluckis. Ar tavo šuo nepasiutęs. Rež. Irena Bučienė
* 1973 Obnoskinas. Fiodoras Dostojevskis. Stepančikovo dvaras. Rež. Henrikas Vancevičius
* 1973 Seras Bendžaminas Bekbaitas. Richard Brinsley Sheridan. Intrigų mokykla. Rež. Algirdas Lapėnas
* 1974 Kareivis. Jonas Avyžius. Sodybų tuštėjimo metas. Rež. Henrikas Vancevičius
* 1974 Hanzis. Rudis Štralis. Adomas veda Ievą. Rež. Algirdas Lapėnas
* 1975 Motiejus Sapiega. Borisas Dauguvietis. Žaldokynė. Rež. Kazimiera Kymantaitė
* 1976 Medžiotojas, Brolis. Aldona Liobytė. Devyniabrolė. Rež. Algirdas Lapėnas
* 1976 Cirko artistas, Narkomanas, Juodaodis ir kt. Juozas Grušas. Cirkas. Rež. Henrikas Vancevičius
* 1976 Bocmanas. James Matthew Barrie. Piteris Penas. Rež. Irena Bučienė
* 1977 Fordas. William Shakespeare. Vindzoro šmaikštuolės. Rež. Henrikas Vancevičius
* 1977 Sajapinas. Aleksandras Vampilovas. Ančių medžioklė. Rež. Irena Bučienė
* 1978 Vilniaus teatro artistas. Justinas Marcinkevičius. Mažvydas. Rež. Henrikas Vancevičius
* 1978 Advokatas. Mykolas Jackevičius, Jokūbas Skliutauskas. Girdžiu muziką… Rež. Henrikas Vancevičius
* 1979 Sieščienec. Balys Sruoga. Milžino paunksmė. Rež. Kazimiera Kymantaitė
* 1979 Carlo Goldonis. Juokingas nuotykis. Rež. R. Polis
* 1979 Karmelitas. Balys Sruoga. Kazimieras Sapiega. Rež. Henrikas Vancevičius
* 1980 Motiejus bekojis. Kazys Saja. Ubagų sala. Rež. Irena Bučienė
* 1981 Imperatorius Pranciškus Juozapas, Štabo kapitonas fon Ostenas. Raineris Konstantinovas. Juozapas Šveikas prieš Pranciškų Juozapą. Rež. Algirdas Lapėnas
* 1981 Tėtis Larsonas. Janas Ekholmas. Liudvikas XIV. Rež. Irena Bučienė
* 1981 Vergas, Tribūna. Justinas Marcinkevičius. Prometėjas. Ikaras. Rež. Henrikas Vancevičius
* 1983 Juokdarys. William Shakespeare. Karalius Lyras. Rež. Aurelija Ragauskaitė
* 1983 Bambėnas. Vytautas Bubnys. Po vasaros dangum. Rež. Henrikas Vancevičius
* 1984 Grafas de Lesakas. Michailas Bulgakovas. Moljeras. Rež. Irena Bučienė
* 1984 Gorodulinas. Aleksandras Ostrovskis. Kiekvienam gudruoliui pakanka kvailumo. Rež. Henrikas Vancevičius
* 1984 Altmanas. Pranas Treinys. Ančiuko kryžius. Rež. Irena Bučienė
* 1985 Garunkštis. Juozas Grušas. Pijus nebuvo protingas. Rež. Irena Bučienė
* 1986 Basovas. Maksim Gorkij. Vasarotojai. Rež. Henrikas Vancevičius.

## Filmografija
* 1970 – Vyrų vasara, rež. Marijonas Giedrys
* 1981 - Vaizas. Endhauzo paslaptis, rež. Balys Bratkauskas
* 1981 – Arkliavagio duktė, rež.Algimantas Puipa
* 1981 – Pasiuntinių viršininkas. Amerikietiška tragedija, rež. Marijonas Giedrys
* 1982 – Turtuolis, vargšas..., rež. Arūnas Žebriūnas
* 1982 - Berniūkščiai. ( A.Gaidaro apysakų motyvais)
* 1986 – Frenkas Fernis, sekretorius. Visi prieš vieną, rež. Artūras Pozdniakovas
* 1990 – Papūga, kalbanti idiš, rež. Efraimas Sevela, k/s Kinopoisk
* 1990 – Vladislovas Volskis. Marius, rež. Marijonas Giedrys, Jonas Pakulis
* 1991 – Ir ten krantai smėlėti, rež. Algimantas Puipa
* 1994 – Procesas, rež. Algimantas Puipa
* 1997 – Vilko dantų karoliai, rež. Algimantas Puipa
* 2007/2008 – Nekviesta meilė, TV serialas, rež. Alvydas Šlepikas.

## Nuorodos
* Lietuvos Nacionalinis Dramos Teatras apie A. Večerskį